afrikaans | © My Klaskamer - idees en gedagtes uit 'n juffrou se pen | Bladsy 2
Loer gerus hier.
Juffer	afrikaans	beskerm, veilig	Lewer kommentaar
Die 16 Dae van Aktivisme teen Geweld het pas begin. Gesels gerus met die outjies oor aspekte soos persoonlike veiligheid op die vooraand van die skoolvakansie.
Vanjaar val Onderwysersdag op 'n Saterdag en kan ons dit van die Vrydag tot die Maandag vier. Hoekom nie? 😉
Maak 'n kaartjie of skryf 'n briefie. Versier 'n geskenk (iets kleins soos 'n sjokolade of koekies) met 'n oulike boodskap, maar hou die bederf sakpas en klein. Dis die gedagte wat tel.
Juffer	afrikaans	omgee, Socktober, sokkies, soktober	Lewer kommentaar
Elders in die wêreld verander Oktober in Soktober – 'n maand waarin sokkies versamel word om aan behoeftiges te skenk en om die voete warm te hou. Hou 'n muntlegging om fondse in te samel of vra vir sokkie-skenkings om aan tehuise of organisasies in jou omgewing te gee.
Dit is oogsorgmaand en 'n ideale geleentheid om meer te wete te kom. Loer gerus na idees en inligting in verband met die ogies en hersien aspekte soos visuele persepsie. Is daar 'n oogkundige en 'n arbeidsterapeut wat die personeel meer inligting oor goeie oogsorg, visie en visuele persepsie kan gee? Kontak gerus die kundiges in jou area en vind uit.
Sit 5 minute langer op die bank met 'n lekker koppie koffie, lees die stowwerige boek op jou bedtafeltjie of geniet 'n middagslapie in die laatmiddag son. Jy verdien die rus. 🙂
Juffer	afrikaans	sonneblom, Sonneblomdag	Lewer kommentaar
Sonneblomdag het Bandana dag vervang, maar word steeds gevier om bewustheid vir leukemie te skep. Loer gerus na vorige inskrywings en idees om die Sonneblomfonds te ondersteun.
Tydens Nasionale Boekweek, kan ons na die oulike boeke in die huis, in die klaskamer of in die biblioteek loer. Kan jy 'n boek aanbeveel of vir 'n aanbeveling vra?
Watter boeke het julle in die klas of huis? Werkboeke, handboeke, tydskrifte, 'n atlas, 'n Bybel, woordeboeke, digbundels, sangbundels, inkleurboeke, strokiesprente, ou boeke en nuwes? Hoe stal julle die boeke uit of waar word dit gebêre? In 'n boekrak, in houers of in 'n uitstalrak?
Herrangskik gerus elke dag boeke volgens 'n ander kriteria, bv. van groot na klein en klein na groot, volgens die kleur van die omslag (maak 'n reënboog), volgens soort, volgens tema, ouderdom (publikasie datum), ens.
Kies 'n paar boeke en laat die outjies 'n opname maak van hoeveel karakters daar in die boek is. Watter boek het die meeste of minste karakters? Watter boek is die gunsteling en watter een is nie? Maak 'n groot papier weergawe van die gunstelingboek se voorblad vir die klasdeur. Doen navorsing oor die skrywer (en illustreerder) om in die gang aan te bring. Betrek al die gekose boeke en vertel ander 'n paar feite oor die boeke deur middel van 'n advertensie, pamflet of 'n kort paragraaf.
Tik gerus soekterme soos "boek, lees, biblioteek, leeslys, leesreeks, boeke, boekweek…" by die soekblokkie in vir soortgelyke idees.
Juffer	afrikaans	vrouedag	Lewer kommentaar
In die jonger grade, is dit dalk moeilik om die geskiedenis van Vrouedag in Suid-Afrika te verduidelik, maar 'n mens kan dit beslis steeds vier.
Bespreek goeie of respekvolle gedrag (teenoor seuns en dogters) en maak dit 'n instelling in jou klas, skool of huis.
Kies (as 'n klas, 'n gesin of 'n groep vriende) 'n organisasie om te ondersteun. 'n Mens hoef nie alles op een dag te doen nie. Spandeer tyd om daaraan te werk of skenk items wat ander sal bemagtig om die gemeenskap te help.